
	Comisia pentru buget, finanţe şi bănci
	
	Bucureşti,        

Nr. 22/ 26 /22.02.2012


Biroul Permanent

al

Camerei  Deputaţilor

Vă înaintăm,  alăturat, raportul asupra Proiectului de Lege privind acceptarea amendamentului la statutul Fondului Monetar Internațional cu privire la reforma Consiliului Executiv, propus și aprobat de Consiliul Guvernatorilor Fondului Monetar Internațional prin Rezoluția nr.66-2 privind cea de-a paisprezecea revizuire generală a cotelor și reforma Consiliului Executiv, trimis comisiei noastre pentru examinare pe fond, cu adresa Biroului Permanent Plx.28 din 13 februarie 2012.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/28 / 22.02.2012        


RAPORT  
asupra  Proiectului de Lege privind acceptarea amendamentului la 

statutul Fondului Monetar Internațional cu privire la reforma Consiliului Executiv, propus și aprobat de Consiliul Guvernatorilor Fondului Monetar Internațional prin Rezoluția nr.66-2 privind cea de-a paisprezecea revizuire generală a cotelor și reforma Consiliului Executiv
Cu adresa nr. Plx.28  din 13 februarie 2012, Biroul Permanent,  în temeiul art.95 din Regulamentul Camerei Deputaţilor,  republicat,  a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege privind acceptarea amendamentului la statutul Fondului Monetar Internațional cu privire la reforma Consiliului Executiv, propus și aprobat de Consiliul Guvernatorilor Fondului Monetar Internațional prin Rezoluția nr.66-2 privind cea de-a paisprezecea revizuire 
generală a cotelor și reforma Consiliului Executiv.
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ, cu observaţii şi propuneri, transmis cu adresa nr.1314/12.12.2011
Proiectul are ca obiect de reglementare  aprobarea amendamentului la statutul Fondului Monetar Internațional cu privire la reforma Consiliului Executiv, propus și aprobat de Consiliul Guvernatorilor Fondului Monetar Internațional prin Rezoluția nr.66-2 privind cea de-a paisprezecea revizuire generală a cotelor și reforma Consiliului Directorilor Executivi, la Washington, în data de 15 decembrie 2010. 
Amendamentul propus prin Rezoluția nr.66-2 reprezintă o înțelegere internațională, care prin conținutul său, intră sub incidența Legii nr.590/2003 privind tratatele, urmând a fi supus Parlamentului spre ratificare. Acesta elimină categoria de ”directori executivi numiți” și stipulează că toți directorii executivi trebuie să fie aleși. Cu excepțiile ce sunt prezentate în continuare, alegerea, mandatul și statutul directorilor executivi aleși vor rămâne neschimbate.

Aplicarea prevederilor intră în competența Băncii Naționale a României.
Proiectul de Lege face parte din categoria legilor  ordinare , potrivit art. 76 din Constituţia României, republicată.

 La lucrările comisiei şi-au înregistrat prezenţa un număr de 18  deputaţi din totalul de 33 membri ai comisiei.

Raportul comisiei a fost votat cu unanimitate de către deputaţii prezenţi la dezbateri.
Proiectul de lege, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Senatului.
În urma dezbaterii  Proiectului de Lege privind acceptarea amendamentului la statutul Fondului Monetar Internațional cu privire la reforma Consiliului Executiv, propus și aprobat de Consiliul Guvernatorilor Fondului Monetar Internațional prin Rezoluția nr.66-2 privind cea de-a paisprezecea revizuire generală a cotelor și reforma Consiliului Executiv,  în şedinţa din data de 21 februarie 2012, comisia propune supunerea spre dezbaterea şi adoptarea Plenului Camerei Deputaţilor a unui raport în forma prezentată de Guvern.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar, Luminiţa Ghiorghiu                                                                          

